2. ลักษณะการประกอบธุรกิจ

(1) ความเป็นมา การเปลี่ยนแปลงและพัฒนาการที่สำคัญ

ธนาคารกรุงศรีอยุธยา จำกัด (มหาชน) เริ่มก่อตั้งเมื่อวันที่ 27 มกราคม 2488
โดยจดทะเบียนเป็นบริษัทจำกัด เมื่อวันที่ 8 มีนาคม 2488 ด้วยทุนจดทะเบียนเริ่มแรก 1,000,000
บาท เริ่มเปิดดำเนินการเมื่อวันที่ 1 เมษายน 2488
ธนาคารได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 26 กันยายน
2520 และได้จดทะเบียนแปรสภาพเป็นบริษัทมหาชนจำกัด เมื่อวันที่ 28 กันยายน 2536
ปัจจุบันมีทุนจดทะเบียนจำนวน 70,894 ล้านบาท ทุนชำระแล้วจำนวน 60,741 ล้านบาท ณ วันที่
31 ธันวาคม 2551 ธนาคารและบริษัทย่อย มีสินทรัพย์รวม 745,477 ล้านบาท และเงินให้สินเชื่อ
557,077 ล้านบาท โดยธนาคารมีขนาดสินทรัพย์ สินเชื่อ และเงินฝากใหญ่เป็นอันดับ 5
ของระบบธนาคารพาณิชย์ไทย

การเปลี่ยนแปลงและพัฒนาการที่สำคัญในรอบ 5 ปีที่ผ่านมา

 เดือนเมษายน 2547 ที่ประชุมสามัญผู้ถือหุ้น ครั้งที่ 92 เมื่อวันที่ 27 เมษายน 2547
มีมติอนุมัติให้เพิ่มทุนจดทะเบียนโดยการออกหุ้นสามัญใหม่จำนวน 3,000 ล้านหุ้น มูลค่าหุ้นละ 10
บาท และมีมติอนุมัติการจัดสรรหุ้นสามัญใหม่จำนวนดังกล่าว โดยให้จัดสรรจำนวน 2,000 ล้านหุ้น
เพื่อเสนอขายต่อผู้ลงทุนในลักษณะเฉพาะเจาะจงหรือผู้ลงทุนประเภทสถาบันหรือที่มีลักษณะเฉพาะ
(Private Placement)
ซึ่งหากมีหุ้นเหลืออาจดำเนินการจัดสรรให้แก่ประชาชนทั่วไปทั้งในและ/หรือต่างประเทศ ส่วนอีก
1,000 ล้านหุ้น ให้จัดสรรเพื่อเสนอขายให้แก่ผู้ถือหุ้นตามสัดส่วนจำนวนหุ้นที่ผู้ถือหุ้นถืออยู่

 เดือนสิงหาคม 2547 ธนาคารได้นำระบบรักษาความปลอดภัย “Verified by VISA” และ
“Master Card Secure Code” มาใช้ในบริการ KRUNGSRI e-Payment
เป็นธนาคารแรกของประเทศไทย เพื่อให้ผู้ใช้บริการผ่านระบบ KRUNGSRI e-Payment
มีความมั่นใจในมาตรการรักษาความปลอดภัยมากขึ้น

 เดือนตุลาคม 2547 ธนาคารเปิดโครงการรถ KRUNGSRI Mobile Lending
คันแรกของประเทศ โดยมีวัตถุประสงค์เพื่อใช้ในการประชาสัมพันธ์ ให้คำปรึกษา
และแนะนำด้านสินเชื่อแก่ลูกค้า ด้วยการให้บริการถึงตัวลูกค้าตามโครงการบ้านจัดสรรขนาดใหญ่
ซึ่งลูกค้าสามารถขอรับบริการได้โดยไม่เสียค่าใช้จ่ายใด ๆ ทั้งสิ้น
อีกทั้งยังให้บริการในวันหยุดทำการด้วย

 เดือนธันวาคม 2547 ธนาคารเปิดให้บริการ KRUNGSRI Drive-Thru Banking
เป็นธนาคารแรกในประเทศไทย ณ สถานีบริการน้ำมัน ปตท. สาขาถนนวิภาวดีรังสิต
โดยลูกค้าสามารถทำธุรกรรมทางการเงินได้โดยไม่ต้องลงจากรถ
นับเป็นธุรกรรมทางการเงินที่สอดคล้องกับยุคสมัยและรูปแบบการดำรงชีวิตของประชาชน
เป็นทางเลือกใหม่ที่สะดวกสบายมากขึ้น

 เดือนมีนาคม 2548
ธนาคารได้รับความไว้วางใจในระดับนานาชาติให้เป็นผู้ให้บริการทางการเงิน
ในการประชุมสหประชาชาติว่าด้วยการป้องกันอาชญากรรมและความยุติธรรมทางอาญา ครั้งที่ 11 ณ
ศูนย์การประชุมแห่งชาติสิริกิติ์ ระหว่างวันที่ 18 - 25 เมษายน 2548
ซึ่งมีผู้เข้าร่วมประชุมจากทั่วโลกกว่า 3,000 คน

 เดือนพฤษภาคม 2548 ธนาคารได้รับคัดเลือกให้เป็น Best Consumer Bank ติดต่อกันเป็นปีที่
4 ใน
งาน Money Expo 2005 ซึ่งเป็นงานมหกรรมการเงินครบวงจรที่จัดขึ้นปีละครั้ง
มีประชาชนเข้าร่วมกิจกรรมปีละกว่า 6 แสนคน

 เดือนกันยายน 2548 ธนาคารร่วมกับบริษัท อยุธยา อลิอันซ์ ซี.พี. ประกันชีวิต จำกัด (มหาชน)
จัดกิจกรรมโครงการส่งเสริมการตลาดผลิตภัณฑ์ Bancassurance ในช่วงเดือนพฤษภาคม -
พฤศจิกายน 2548 เพื่อฉลองครบรอบ 60 ปีของธนาคารและถือเป็นการสมนาคุณให้กับลูกค้าด้วย

 ปี 2549 นับเป็นวโรกาสมหามงคลที่พระบาทสมเด็จพระเจ้าอยู่หัว ทรงครองสิริราชสมบัติครบ 60
ปี ธนาคารได้ตระหนักในพระมหากรุณาธิคุณ จึงได้ร่วมกับบริษัท ปูนซีเมนต์นครหลวง จำกัด(มหาชน)
และสภาวัฒนธรรมเขตพระนคร ร่วมกันจัดสร้าง “ซุ้มเฉลิมพระเกียรติเทพเทวกำเนิด”
เพื่อเป็นการเทิดพระเกียรติ
เฉลิมฉลองและเผยแพร่พระเกียรติคุณของพระมหากษัตริย์ไทยที่ทรงครองราชย์ยาวนานที่สุดในโลก
และเนื่องในวโรกาสเฉลิมพระชนมพรรษา วันที่ 5 ธันวาคม 2549
ธนาคารได้อัญเชิญพระบรมฉายาลักษณ์ในวันเสด็จออก ณ สีหบัญชร ซึ่งมีขนาดกว้าง 54 เมตร สูง
65 เมตร มาประดิษฐานไว้บริเวณด้านหน้าอาคารสำนักงานใหญ่

ธนาคารได้ดำเนินการสานต่อกิจกรรม ให้ความร่วมมือ และสนับสนุนโครงการต่าง ๆ
ร่วมกับพันธมิตรธุรกิจอย่างต่อเนื่องตลอดรอบปี 2549 อาทิ การเปิดบริการโอนเงินร่วมกับบริษัท ทรู
มันนี่ การสนับสนุนโครงการสินเชื่อรถยนต์และรถจักรยานยนต์แก่พนักงานของการไฟฟ้านครหลวง
การสนับสนุนโครงการสินเชื่อสวัสดิการสหภาพแรงงานรัฐวิสาหกิจ สังกัดบริษัทการบินไทย
และการร่วมมือกับสำนักงานส่งเสริมวิสาหกิจขนาดกลางและขนาดย่อมเพื่อสนับสนุนสินเชื่อ SMEs

นอกจากนั้น ธนาคารยังได้สนับสนุนกิจกรรมที่อำนวยประโยชน์แก่สังคมอย่างต่อเนื่อง อาทิ
การปลูกป่าเฉลิมพระเกียรติ การจัดแข่งขันขอนแก่นมาราธอนนานาชาติครั้งที่ 4
มอบทุนการศึกษาตามโครงการจุฬาชนบท
การร่วมมือกับมหาวิทยาลัยอัสสัมชัญสนับสนุนโครงการแข่งขันธุรกิจจำลองของสถาบันอุดมศึกษาครั้งที่
2 ชิงถ้วยพระราชทานสมเด็จพระเทพรัตนราชสุดาฯ
รวมทั้งการสร้างอาคารอัสสัมชัญอนุสรณ์เป็นศูนย์การเรียนรู้สำหรับเด็กและเยาวชนที่ประสบภัยสึนามิ
และการมอบสนามเด็กเล่นให้แก่สถานรับเลี้ยงเด็กปฐมวัย ณ ฐานทัพเรือพังงา จังหวัดพังงา

 ในปี 2549 ธนาคารได้ร่วมเป็นพันธมิตรกับกลุ่ม GE โดยดำเนินการดังนี้

- 16 พฤษภาคม 2549 : ธนาคารได้รับหนังสือแจ้งความจำนงจาก GE Capital Asia
Pacific Ltd. ที่จะเข้าลงทุนซื้อหุ้นสามัญใหม่ของธนาคาร (ที่ประชุมสามัญผู้ถือหุ้น ครั้งที่ 92
ของธนาคารเมื่อวันที่ 27 เมษายน 2547 ได้ให้ความเห็นชอบอนุมัติการจัดสรรหุ้นสามัญใหม่จำนวน
2,000 ล้านหุ้น เพื่อเสนอขายต่อผู้ลงทุนในลักษณะเฉพาะเจาะจง) โดยขอเสนอซื้อในราคาหุ้นละ
16 บาท และในสัดส่วนการลงทุนประมาณ ร้อยละ 25 ของทุน
ที่ออกและเรียกชำระแล้วหลังการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญของธนาคารครบถ้วน

- 17 พฤษภาคม 2549 : ที่ประชุมคณะกรรมการธนาคาร ครั้งที่ 5/2549 ได้พิจารณาข้อเสนอของ
GE Capital Asia Pacific Ltd. ที่จะเข้าลงทุนซื้อหุ้นสามัญใหม่ของธนาคาร
และมีมติให้ความเห็นชอบในเรื่องราคาหุ้น
แต่สำหรับสัดส่วนการเข้าถือหุ้นให้เสนอขอความเห็นชอบจากธนาคารแห่งประเทศไทย
สำหรับเงื่อนไขอื่น ๆ ได้มอบหมายให้ฝ่ายบริหารของธนาคารเป็นผู้พิจารณาและเจรจา

- 21 สิงหาคม 2549 : กระทรวงการคลังได้ผ่อนผันให้ธนาคารมี GE Capital
International Holdings Corporation (GECIH) เป็นผู้ถือหุ้นของธนาคารเกินร้อยละ 5
แต่ไม่เกินร้อยละ 29.5 ของจำนวนหุ้นที่จำหน่ายได้แล้วทั้งหมด
และหลังจากที่มีการใช้สิทธิแปลงสภาพใบสำคัญแสดงสิทธิทั้งหมดภายในเดือนกันยายน 2551
แล้วให้มีสัดส่วนการถือหุ้นไม่เกินร้อยละ 25.4 ของจำนวนหุ้นที่จำหน่ายได้แล้วทั้งหมด
และให้สามารถถือหุ้นในอัตราไม่เกินร้อยละ 25.4 ได้ต่อไป เมื่อธนาคารมีการเพิ่มทุน
แต่สัดส่วนจำนวนหุ้นที่บุคคลต่างชาติถืออยู่ในขณะใดขณะหนึ่งต้องไม่เกินร้อยละ 49
ของจำนวนหุ้นที่จำหน่ายได้แล้วทั้งหมด ทั้งนี้ การถือหุ้นในธนาคารของบุคคลและนิติบุคคลอื่นในกลุ่ม
GE ให้นับรวมเป็นการถือหุ้นของ GECIH ด้วย

- 20 กันยายน 2549 : ที่ประชุมวิสามัญผู้ถือหุ้น ครั้งที่ 1/2549 มีมติอนุมัติดังนี้

1) อนุมัติการเสนอขายหุ้นสามัญเพิ่มทุนให้แก่ GECIH เป็นจำนวน 2,000 ล้านหุ้น
โดยเสนอขายจำนวน 1,391 ล้านหุ้นในราคาหุ้นละ 16 บาท ส่วนอีก 609
ล้านหุ้นให้เสนอขายในราคา 16 บาท ในกรณีที่ GECIH เข้าลงทุนซื้อภายใน 12 เดือน
และให้เสนอขายในราคาต่อหุ้นเท่ากับราคาปิดถัวเฉลี่ยในตลาดหลักทรัพย์แห่งประเทศไทย ในกรณีที่
GECIH จะเข้าลงทุนซื้อภายใน 60 เดือนแต่เกินกว่า 12 เดือน รวมทั้งผ่อนผันการทำ
คำเสนอซื้อหลักทรัพย์ทั้งหมดของ GECIH (Whitewash)
ตามประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สจ. 36/2546 เรื่อง
หลักเกณฑ์ในการขอผ่อนผันการทำคำเสนอซื้อหลักทรัพย์ทั้งหมดของกิจการ
โดยอาศัยมติที่ประชุมผู้ถือหุ้นของกิจการ

2) อนุมัติเพิ่มจำนวนกรรมการธนาคารอีก 2 คน จากเดิม 9 คน เป็น 11 คน โดยได้เลือกตั้ง
นายพรสนอง ตู้จินดา และนางสาวพรรณพร คงยิ่งยง เข้าเป็นกรรมการของธนาคารเพิ่ม ทั้งนี้
ให้มีผลเมื่อ GECIH ดำเนินการชำระราคาค่าจองซื้อหุ้นสามัญเพิ่มทุน
สำหรับหุ้นสามัญส่วนเพิ่มส่วนแรกตามสัญญาการจองซื้อหุ้นสามัญเพิ่มทุน (Subscription
Agreement) เข้าบัญชีจองซื้อหุ้นเพิ่มทุนของธนาคารเต็มมูลค่า
และธนาคารได้จดทะเบียนเพิ่มทุนชำระแล้วสำหรับหุ้นเพิ่มทุนดังกล่าว

3) อนุมัติให้รับโอนทรัพย์สินและหนี้สินของธนาคาร จีอี มันนี่ เพื่อรายย่อย จำกัด (มหาชน)
ประกอบด้วย เงินฝากทั้งหมด สินเชื่อเพื่อที่อยู่อาศัย
และสินเชื่อส่วนบุคคลที่มีอสังหาริมทรัพย์เป็นหลักประกัน
และทรัพย์สินและสิ่งปลูกสร้างตามที่จะได้ตกลงกัน โดยจะจ่ายค่าตอบแทนในราคาที่จะได้ตกลงกัน
และจะต้องดำเนินการโอนให้แล้วเสร็จภายใน 12 เดือน
นับจากวันที่กระทรวงการคลังให้ความเห็นชอบแผนการดำเนินการตามนโยบายสถาบันการเงิน 1
รูปแบบ (One Presence Policy) ของกลุ่ม GECIH

- 30 ตุลาคม 2549 : ธนาคารได้รับหนังสือยืนยันการเข้าจองซื้อหุ้นเพิ่มทุนจาก GECIH
ซึ่งยืนยันความประสงค์ที่จะซื้อหุ้นเพิ่มทุนของธนาคารจำนวน 1,391 ล้านหุ้น ภายในวันที่ 10
มกราคม 2550

 ปี 2550 นับเป็นปีแห่งประวัติศาสตร์ความก้าวหน้าของธนาคาร โดยมีความเปลี่ยนแปลงที่สำคัญ
สรุปเหตุการณ์ได้ดังนี้

- มกราคม 2550 : GECIH ได้เข้าซื้อหุ้นสามัญเพิ่มทุนสำหรับหุ้นสามัญเพิ่มทุนจำนวน 1,391
ล้านหุ้น ในราคาหุ้นละ 16 บาท รวมเป็นเงินจำนวน 22,256 ล้านบาท คิดเป็นสัดส่วนร้อยละ
29.01 ของจำนวนหุ้นที่จำหน่ายแล้วทั้งหมดของธนาคาร
พร้อมกันนี้ยังได้โอนขายทรัพย์สินและหนี้สินของธนาคารจีอี มันนี่ เพื่อรายย่อย จำกัด (มหาชน)
ตามที่ตกลงกัน ประกอบด้วย เงินฝาก สินเชื่อที่อยู่อาศัย
และสินเชื่อส่วนบุคคลที่มีอสังหาริมทรัพย์เป็นหลักประกัน ให้กับธนาคาร

- กรกฎาคม 2550 : GECIH ได้เข้าลงทุนซื้อหุ้นสามัญเพิ่มทุนของธนาคารครั้งที่ 2 จำนวน 445
ล้านหุ้น ในราคาหุ้นละ 16 บาท รวมเป็นเงินจำนวน 7,115 ล้านบาท ทำให้ ณ วันที่ 2 กรกฎาคม
2550 GECIH ถือหุ้นของธนาคารจำนวน 1,836 ล้านหุ้น หรือคิดเป็นร้อยละ 33
ของจำนวนหุ้นที่จำหน่ายได้แล้วทั้งหมดของธนาคาร

- กันยายน 2550 : GECIH ได้เข้าลงทุนซื้อหุ้นสามัญเพิ่มทุนของธนาคารจนครบจำนวน 2,000
ล้านหุ้น โดยเข้าซื้อส่วนที่เหลืออีก 164 ล้านหุ้น ในราคาหุ้นละ 16 บาท รวมเป็นเงินจำนวน
2,629 ล้านบาท ทำให้
ณ วันที่ 18 กันยายน 2550 GECIH ถือหุ้นธนาคารรวมเป็นจำนวน 2,000 ล้านหุ้น
หรือคิดเป็นร้อยละ 34.92 ของจำนวนหุ้นที่จำหน่ายได้แล้วทั้งหมดของธนาคาร
โดยธนาคารได้รับการอนุมัติผ่อนผันจากรัฐมนตรีว่าการกระทรวงการคลัง เมื่อวันที่ 13 กันยายน
2550 ให้ธนาคารมี GECIH เป็นผู้ถือหุ้นของธนาคารได้เกินร้อยละ 5 แต่ไม่เกินร้อยละ 35
ของจำนวนหุ้นที่จำหน่ายได้แล้วทั้งหมด
โดยสัดส่วนจำนวนหุ้นที่บุคคลต่างชาติถืออยู่ในขณะใดขณะหนึ่งต้องไม่เกินร้อยละ 49
ของจำนวนหุ้นที่จำหน่ายได้แล้วทั้งหมด

ดังนั้น ปี 2550 จึงถือเป็นปีแห่งการสร้างเสริมความแข็งแกร่งด้านโครงสร้างพื้นฐานของธนาคาร
หลังจากที่ธนาคารได้ร่วมมือเป็นพันธมิตรกับกลุ่ม GE
ด้วยการนำจุดแข็งในการทำธุรกิจของทั้งสองฝ่ายมาผสานกันเพื่อสร้างความได้เปรียบในการแข่งขัน
พร้อมทั้งเป็นตัวเร่งผลักดันการเติบโตและให้บรรลุวิสัยทัศน์ที่กำหนดไว้ คือ
การเป็นธนาคารที่ได้รับความชื่นชมมากที่สุดในประเทศไทย ความเป็นพันธมิตรระหว่างธนาคารกับจีอี
มันนี่ ทำให้ธนาคารมีเงินกองทุนที่แข็งแกร่งยิ่งขึ้น มีเทคโนโลยีใหม่ ๆ
ในอันที่จะช่วยเสริมให้ธนาคารมีความกาวหนา
และมีศักยภาพทัดเทียมที่จะแขงขันกับธนาคารชั้นนําระดับประเทศและระดับภูมิภาคได
และธนาคารยังได้นําการบริหารดวยหลักธรรมาภิบาลระดับโลกของ GE เข้ามาประยุกต์ใช้
ซึ่งช่วยเสริมสร้างให้ธนาคารเป็นสถาบันการเงินที่แข็งแกร่งทั้งในด้านเงินทุนและการบริหารงานเทียบเท่ามาตรฐานสากล

ช่วงครึ่งแรกป 2550 ธนาคารได้ปฏิบัติตามแผนงาน 100 วัน
ซึ่งเป็นกรอบการทํางานเชิงกลยุทธที่มุงผสานจุดแข็งของพันธมิตรแตละฝายใหเกิดประสิทธิภาพสูงสุดเพื่อสรางความแข็งแกรงแกธนาคาร
และเพิ่มความสําเร็จทางการเงิน โดยในแผนงาน 100 วัน มุงเนนใน 3 ดาน ไดแก
สนับสนุนการพัฒนาวิสัยทัศนและกลยุทธ์ทางธุรกิจ
ผลักดันการผสานวัฒนธรรมและค่านิยมขององคกรของทั้งสองฝาย และสรางความรูสึก
“เรียนรูและเติบโตไปดวยกัน”

ธนาคารได้นำโมเดลการเพิ่มประสิทธิภาพการขาย (Sales Force Effectiveness : SFE)
เข้ามาใช้ในการปรับกระบวนการให้บริการ
เพื่อให้สามารถนำเสนอผลิตภัณฑ์และบริการทางการเงินแก่ลูกค้าได้ตรงความต้องการและในเวลาที่เหมาะสมแก่ลูกค้า
และได้นำกระบวนการ LEAN Process ของ GE
เข้ามาใช้ในการลดขั้นตอนการทำงานให้กระชับและคล่องตัวมากยิ่งขึ้น
ช่วยลดระยะเวลาการอนุมัติสินเชื่อให้มีความรวดเร็วยิ่งขึ้นด้วย ในส่วนของเครือข่ายสาขา
ธนาคารได้ริเริ่มโครงการ Branch Operational Effectiveness (BOE) ที่เน้นปรับกระบวน
การทำงานของสาขาเพื่อเพิ่มเวลาการให้บริการและการขายผลิตภัณฑ์ของสาขาต่าง ๆ ให้มากขึ้น
โดยลดปริมาณงานเอกสารและงานสนับสนุนต่าง ๆ ด้วยการรวมศูนย์ไว้ที่สำนักงานใหญ่ นอกจากนี้
ธนาคารยังได้ให้ความสำคัญในการพัฒนาความเป็นเลิศด้านการบริการ
ทั้งการให้บริการลูกค้าและการพัฒนาผลิตภัณฑ์ทางการเงินที่สามารถตอบสนองความต้องการทางการเงินของลูกค้าได้อย่างเหมาะสม
โดยการนำโมเดลที่เรียกว่า การยึดลูกค้าเป็นศูนย์กลาง (Customer Centricity) ของ GE
เข้ามาประยุกต์ใช้เพื่อพัฒนาการให้บริการของธนาคารให้ลูกค้าเกิดความพึงพอใจสูงสุด

นอกจากการดำเนินกิจกรรมเพื่อสร้างเสริมความแข็งแกร่งโครงสร้างพื้นฐานของธนาคารด้วยการผสานจุดแข็งของจีอี
มันนี่ ตามที่ได้กล่าวแล้ว ในปี 2550
ธนาคารยังมีเหตุการณ์สำคัญทางธุรกิจนอกเหนือจากการสร้างความเติบโตบนฐานธุรกิจที่ธนาคารมีอยู่แล้ว
(Organic Growth) โดยธนาคารได้ดำเนินการเพื่อสร้างความเติบโตแบบก้าวกระโดดหรือ
Inorganic Growth โดยการเข้าซื้อกิจการบริษัท จีอี แคปปิตอล ออโต้ ลีส จำกัด (มหาชน)
(GECAL) เพื่อขยายธุรกิจลูกค้าบุคคล โดยมีรายละเอียดโดยสรุปดังนี้

1) ที่ประชุมวิสามัญผู้ถือหุ้น ครั้งที่ 1/2550 เมื่อวันพุธที่ 26 กันยายน 2550
ได้มีมติอนุมัติด้วยคะแนนเสียงมากกว่า 3 ใน 4
ของจำนวนเสียงทั้งหมดของผู้ถือหุ้นที่มาประชุมและมีสิทธิออกเสียงลงคะแนน
โดยไม่นับส่วนของผู้ถือหุ้นที่มีส่วนได้เสีย คือ GECIH ซึ่งเป็นผู้ถือหุ้นธนาคาร
ให้ธนาคารเข้าซื้อหุ้นทั้งหมดของ GECAL จาก General Electric Capital Asia
Investment, Inc. (GECAI) และผู้ถือหุ้นย่อยรายอื่น รวมทั้งการทำสัญญาการให้บริการต่าง ๆ
กับ General Electric Company (GE) หรือบริษัทที่ GE มอบหมาย
และการให้ความช่วยเหลือทางการเงินแก่ GECAL โดยอยู่ภายใต้เงื่อนไข
และ/หรือข้อกำหนดที่ได้รับอนุมัติจากกระทรวงการคลัง ธนาคารแห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
และ/หรือหน่วยงานอื่นใดที่เกี่ยวข้อง (ถ้ามี)

2) เมื่อปลายเดือนธันวาคม 2550 ธนาคารแห่งประเทศไทยได้อนุมัติให้ธนาคารเข้าซื้อหุ้น GECAL
และธนาคารได้จัดตั้งบริษัทย่อย คือบริษัท อยุธยา เช่าซื้อ จำกัด (AYHP)
เพื่อประกอบธุรกิจให้เช่าซื้อรถยนต์มือสองแบบ Sale and Lease Back
โดยการโอนหุ้นและกิจการ GECAL มายังธนาคาร ซึ่งได้ดำเนินการเสร็จสิ้นในวันที่ 14 กุมภาพันธ์
2551 คิดเป็นมูลค่าการลงทุนจำนวน 16,180 ล้านบาท ทั้งนี้ GECAL
เป็นหนึ่งในผู้ให้บริการสินเชื่อรถยนต์รายใหญ่ในประเทศไทย โดย ณ
วันโอนกิจการมีสินทรัพย์รวมจำนวน 78,010 ล้านบาท และเงินให้สินเชื่อสุทธิรวมจำนวน 75,283
ล้านบาท การเข้าซื้อกิจการ GECAL ถือเป็นการผนึกความแข็งแกร่งของทั้งสองบริษัท
เข้าด้วยกันเพื่อให้ลูกค้าเข้าถึงบริการสินเชื่อรถยนต์แบบครบวงจรได้สะดวกยิ่งขึ้น โดยการ
เข้าซื้อครั้งนี้ส่งผลให้พอร์ตสินเชื่อของธนาคารเติบโตขึ้นประมาณร้อยละ 17 ณ วันโอนกิจการ

 กุมภาพันธ์ 2551 : ธนาคารได้มีเหตุการณ์ต่าง ๆ ที่สำคัญสรุปได้ดังนี้

1) ธนาคารได้เข้าซื้อหุ้นของบริษัท อยุธยา ดีเวลลอปเม้นท์ ลิสซิ่ง จำกัด (ADLC)
ซึ่งเป็นบริษัทย่อยของธนาคารเพิ่มเติม จำนวน 7,050,000 หุ้น ทำให้ธนาคารถือหุ้นใน ADLC
เท่ากับ 70,497,496 หุ้น คิดเป็นร้อยละ 99.99 ของจำนวนหุ้นที่จำหน่ายได้แล้วทั้งหมด

2) ธนาคารได้เข้าซื้อหุ้นทั้งหมดของบริษัท จีอี แคปปิตอล ออโต้ ลีส จำกัด (มหาชน) (GECAL)
จาก GECAI และผู้ถือหุ้นรายอื่นเป็นจำนวน 104,500,000 หุ้น โดยเข้าทำสัญญา Share Sale
Agreement กับ GECAI ซึ่งสินทรัพย์ของ GECAL ได้รวมถึงสินเชื่อเช่าซื้อของบริษัท โทเทิล
เซอร์วิสเซส โซลูชั่นส์ จำกัด (มหาชน) (TSS) ที่ TSS ได้โอนมายัง GECAL ในวันที่ 27
กันยายน 2550 คิดเป็นมูลค่าการลงทุนจำนวน 16,180 ล้านบาท

ทั้งนี้ เพื่อให้ธนาคารสามารถดำเนินธุรกิจเช่าซื้อรถยนต์ครบวงจร
ภายใต้หลักเกณฑ์การกำกับแบบรวมกลุ่ม ธนาคารจึงได้จัดตั้งบริษัท อยุธยาเช่าซื้อ จำกัด (AYHP)
ขึ้น เมื่อวันที่ 24 มกราคม 2551 เพื่อประกอบธุรกิจเช่าซื้อรถยนต์มือสองประเภท Sale and
Lease Back ซึ่งรวมถึงธุรกิจที่อยู่ภายใต้ชื่อ Car4Cash จาก GECAL โดยธนาคารถือหุ้นใน AYHP
ร้อยละ 99.99 นอกจากนี้ AYHP ยังได้เข้าทำสัญญา Asset Purchase Agreement กับ GECAL
เพื่อรับโอนสินเชื่อเช่าซื้อประเภท Sale and Lease Back อีกด้วย

 เมษายน 2551 : ที่ประชุมสามัญผู้ถือหุ้น ครั้งที่ 96 เมื่อวันที่ 9 เมษายน 2551ได้มีมติอนุมัติดังนี้

1)
ให้ธนาคารยกเลิกวงเงินเพื่อการออกและเสนอขายหุ้นกู้ในจำนวนที่ยังไม่ได้มีการออกและเสนอขายในวงเงินคงเหลือประมาณ
714 ล้านเหรียญสหรัฐอเมริกา ตามมติที่ประชุมสามัญผู้ถือหุ้น ครั้งที่ 92 เมื่อวันที่ 27 เมษายน
2547 และอนุมัติให้ธนาคาร และ/หรือสาขาอื่นใดของธนาคารออกและเสนอขายหุ้นกู้ในรูปแบบต่าง
ๆ กันได้ครั้งเดียวเต็มจำนวนวงเงิน และ/หรือเป็นคราว ๆ โดยจะออกเป็นเงินบาท
และ/หรือเงินเหรียญสหรัฐฯ และ/หรือเงินสกุลต่างประเทศก็ได้ตามที่ธนาคารจะเห็นสมควร
ภายในวงเงินรวมไม่เกิน 5,000 ล้านเหรียญสหรัฐฯ ซึ่ง ณ วันที่ 31 ธันวาคม 2551
ธนาคารได้ออกและเสนอขายหุ้นกู้ตามมติที่ประชุมผู้ถือหุ้นดังกล่าวแล้วในวงเงิน 33,638.60
ล้านบาท (หรือเทียบเท่าวงเงินประมาณ 963 ล้านเหรียญสหรัฐฯ อัตราแลกเปลี่ยน 1
เหรียญสหรัฐฯ เท่ากับ 34.926 บาท ณ วันที่ 30 ธันวาคม 2551)

2) ให้ธนาคารขายพอร์ตสินเชื่อด้อยคุณภาพ (NPL) ของธนาคาร ให้แก่บริษัท บริหารสินทรัพย์อัลฟา
แคปปิตอล จำกัด ในราคา 2,160 ล้านบาท

 กันยายน 2551 : วันที่ 3 กันยายน 2551
เป็นวันครบอายุของใบสำคัญแสดงสิทธิที่จะซื้อหุ้นสามัญของธนาคาร (Warrant) ซึ่งมีอายุ 5 ปี
(ตั้งแต่วันที่ 3 กันยายน 2546 ถึงวันที่ 3 กันยายน 2551) จากจำนวนWarrant
ที่มีการจัดสรรทั้งหมด 1,239,067,755 หน่วย มีผู้ถือ Warrant มาใช้สิทธิทั้งสิ้น
1,223,818,747 หน่วย คงเหลือ Warrant ที่ไม่ได้มาใช้สิทธิจำนวน 15,249,008 หน่วย
ซึ่งสิ้นสภาพจากการเป็นหลักทรัพย์จดทะเบียนในตลาดหลักทรัพย์แห่งประเทศไทยตั้งแต่วันที่ 4
กันยายน 2551

 ธันวาคม 2551 : เพื่อให้การดำเนินธุรกิจให้สินเชื่อรถยนต์ทั้งหมดอยู่ภายใต้บริษัทเดียวกัน
(Single Auto Business) เพื่อลดความซ้ำซ้อนและเพิ่มประสิทธิภาพในการบริหารงาน
ตลอดจนการบริหารต้นทุนและค่าใช้จ่ายการดำเนินงาน คณะกรรมการธนาคารจึงได้มีมติอนุมัติให้
GECAL ซึ่งเป็นบริษัทย่อยของธนาคาร
ดำเนินการเพื่อรับโอนกิจการทั้งหมดของบริษัทย่อยที่ประกอบธุรกิจในลักษณะเดียวกันจำนวน 2 บริษัท
ได้แก่ บริษัท อยุธยา แคปปิตอล ลีส จำกัด (AYCL) ซึ่งประกอบธุรกิจให้สินเชื่อสำหรับรถยนต์ใหม่
สินเชื่อเพื่อสินค้าคงคลัง และสินเชื่อแบบลิสซิ่ง และบริษัท อยุธยา เช่าซื้อ จำกัด (AYHP)
ซึ่งประกอบธุรกิจสินเชื่อรีไฟแนนซ์

ซึ่งขณะนี้ GECAL โดยความเห็นชอบของธนาคารแห่งประเทศไทยได้ดำเนินการรับโอนกิจการ
ทั้งสองบริษัท เป็นที่เรียบร้อยแล้ว
และบริษัททั้งสองอยู่ระหว่างการดำเนินการเลิกกิจการและชำระบัญชีตามขั้นตอนของกฎหมายต่อไป

(2) โครงสร้างการถือหุ้นและภาพรวมการประกอบธุรกิจของธนาคาร บริษัทย่อย และบริษัทร่วม

ภาพรวมการประกอบธุรกิจของธนาคาร

ธนาคารประกอบธุรกิจธนาคารพาณิชย์ อันได้แก่
การประกอบธุรกิจรับฝากเงินหรือรับเงินจากประชาชนที่ต้องจ่ายคืนเมื่อทวงถามหรือเมื่อสิ้นระยะเวลาอันกำหนดไว้
และใช้ประโยชน์จากเงินนั้นโดยวิธีหนึ่งวิธีใด เช่น ให้สินเชื่อ
ซื้อขายตั๋วแลกเงินหรือตราสารเปลี่ยนมืออื่นใด ซื้อขายเงินปริวรรตต่างประเทศ เป็นต้น
รวมถึงธุรกิจที่เกี่ยวเนื่องหรือจำเป็นต่อการประกอบธุรกิจของธนาคารพาณิชย์ เช่น
การเรียกเก็บเงินตามตั๋วเงิน การรับอาวัลตั๋วเงิน การรับรองตั๋วเงิน การออกเล็ตเตอร์ออฟเครดิต
การให้บริการดูแลและเก็บรักษาหลักทรัพย์ (Custodian Service)
การเป็นนายหน้าตัวแทนจำหน่ายตราสารแห่งหนี้ภาครัฐบาลและรัฐวิสาหกิจ การเป็นผู้แทนผู้ถือหุ้นกู้
การเป็นผู้ดูแลผลประโยชน์ของกองทุนรวม การเป็นนายทะเบียนหลักทรัพย์ การเป็นตัวแทนเพื่อ
ทำหน้าที่จัดจำหน่ายหน่วยลงทุน
และการประกอบกิจการนายหน้าประกันวินาศภัยและนายหน้าประกันชีวิต
เป็นต้น

การถือหุ้นและการดำเนินงานของบริษัทในกลุ่ม

ธนาคารมีบริษัทย่อยและบริษัทร่วม 12 บริษัท ซึ่งจัดแบ่งกลุ่มตามลักษณะของธุรกิจได้เป็น 2 กลุ่ม
คือกลุ่มธุรกิจทางการเงินและกลุ่มธุรกิจสนับสนุน
โดยมีลักษณะการประกอบธุรกิจตามแผนภาพโครงสร้างการถือหุ้น

แผนภาพโครงสร้างการถือหุ้นของธนาคารในบริษัทย่อยและบริษัทร่วม

จัดแบ่งตามกลุ่มของลักษณะการประกอบธุรกิจ (ณ วันที่ 31 ธันวาคม 2551)

หมายเหตุ : ⁽¹⁾ ได้โอนธุรกิจทั้งหมดไปยัง บมจ. อยุธยา แคปปิตอล ออโต้ ลีส เมื่อวันที่ 5
ธันวาคม 2551

⁽²⁾ อยู่ในระหว่างชำระบัญชีเพื่อเลิกกิจการ

[](3) โครงสร้างรายได้ของธนาคาร บริษัทย่อย และบริษัทร่วม

(ก) โครงสร้างรายได้ธนาคาร

ผลการดำเนินธุรกิจในปี 2551 ธนาคารและบริษัทย่อยมีรายได้ดอกเบี้ยและเงินปันผล
และรายได้ที่มิใช่ดอกเบี้ยคิดเป็นสัดส่วนร้อยละ 86.96 และ 13.04 ตามลำดับ
โดยมีรายได้จากเงินให้สินเชื่อคิดเป็นสัดส่วนสูงสุดร้อยละ 54.72 ของรายได้รวม
โดยมีรายละเอียดดังนี้

+--------------------------+-------+-----+-------+-----+-------+-----+
| โครงสร้างรายได้            | 2551  |     | 2550  |     | 2549  |     |
+--------------------------+-------+-----+-------+-----+-------+-----+
|                          | รายได้ | สัด  | รายได้ | สัด  | รายได้ | สัด  |
|                          |       | ส่วน |       | ส่วน |       | ส่วน |
+--------------------------+-------+-----+-------+-----+-------+-----+
|                          | (ล้า   | (%) | (ล้า   | (%) | (ล้า   | (%) |
|                          | นบาท) |     | นบาท) |     | นบาท) |     |
+--------------------------+-------+-----+-------+-----+-------+-----+
| รายได้ดอกเบี้ยและเงินปันผล    |       |     |       |     |       |     |
+--------------------------+-------+-----+-------+-----+-------+-----+
| เงินให้สินเชื่อ               | 2     | 54  | 2     | 61  | 2     | 60  |
|                          | 5,900 | .72 | 6,329 | .79 | 7,106 | .40 |
+--------------------------+-------+-----+-------+-----+-------+-----+
| รายก                     | 2,382 | 5   | 3,726 | 8   | 4,651 | 10  |
| ารระหว่างธนาคารและตลาดเงิน |       | .03 |       | .74 |       | .36 |
+--------------------------+-------+-----+-------+-----+-------+-----+
| การให                    | 1     | 22  | 1,644 | 3   | 1,164 | 2   |
| ้เช่าซื้อและสัญญาเช่าทางการเงิน | 0,440 | .05 |       | .86 |       | .59 |
+--------------------------+-------+-----+-------+-----+-------+-----+
| เงินลงทุน                  | 2,441 | 5   | 3,365 | 7   | 2,805 | 6   |
|                          |       | .16 |       | .90 |       | .25 |
+--------------------------+-------+-----+-------+-----+-------+-----+
| รวมรายได้ดอกเบี้ยและเงินปันผล | 4     | 86  | 3     | 82  | 3     | 79  |
|                          | 1,163 | .96 | 5,064 | .29 | 5,726 | .60 |
+--------------------------+-------+-----+-------+-----+-------+-----+
| รายได้ที่มิใช่ดอกเบี้ย          |       |     |       |     |       |     |
+--------------------------+-------+-----+-------+-----+-------+-----+
| กำไร (ขาดทุน) จากเงินลงทุน  | (2    | (4. | (669) | (1. | 1,406 | 3   |
|                          | ,255) | 76) |       | 57) |       | .13 |
+--------------------------+-------+-----+-------+-----+-------+-----+
| ส่วนแบ่งกำไร (ขาดทุน)       | (8)   | (0. | -     | -   | 31    | 0   |
| จากบริษัทร่วม               |       | 02) |       |     |       | .07 |
+--------------------------+-------+-----+-------+-----+-------+-----+
| ค่าธรรมเนียมและบริการ       |       |     |       |     |       |     |
+--------------------------+-------+-----+-------+-----+-------+-----+
| การรับรอง รับอาวัล          | 50    | 0   | 43    | 0   | 58    | 0   |
| และค้ำประกัน               |       | .11 |       | .10 |       | .13 |
+--------------------------+-------+-----+-------+-----+-------+-----+
| อื่น ๆ                     | 7,438 | 15  | 5,399 | 12  | 4,761 | 10  |
|                          |       | .71 |       | .67 |       | .61 |
+--------------------------+-------+-----+-------+-----+-------+-----+
| กำไรจากการปริวรรต         | 860   | 1   | 1,004 | 2   | 703   | 1   |
|                          |       | .82 |       | .36 |       | .57 |
+--------------------------+-------+-----+-------+-----+-------+-----+
| กำไร (ขาดทุน)             | (742) | (1. | 551   | 1   | 445   | 0   |
| จากการขายทรัพย์สิน          |       | 57) |       | .29 |       | .99 |
|                          |       |     |       |     |       |     |
| รอการขาย                 |       |     |       |     |       |     |
+--------------------------+-------+-----+-------+-----+-------+-----+
| รายได้จากเงินลงทุนในลูกหนี้    | 303   | 0   | 458   | 1   | 951   | 2   |
|                          |       | .64 |       | .07 |       | .12 |
+--------------------------+-------+-----+-------+-----+-------+-----+
| รายได้อื่น                  | 524   | 1   | 761   | 1   | 799   | 1   |
|                          |       | .11 |       | .79 |       | .78 |
+--------------------------+-------+-----+-------+-----+-------+-----+
| รวมรายได้ที่มิใช่ดอกเบี้ย       | 6,170 | 13  | 7,547 | 17  | 9,154 | 20  |
|                          |       | .04 |       | .71 |       | .40 |
+--------------------------+-------+-----+-------+-----+-------+-----+
| รวมรายได้ทั้งหมด            | 4     | 100 | 4     | 100 | 4     | 100 |
|                          | 7,333 | .00 | 2,611 | .00 | 4,880 | .00 |
+--------------------------+-------+-----+-------+-----+-------+-----+

(ข) กลุ่มธุรกิจทางการเงิน

1) ธนาคารกรุงศรีอยุธยา จำกัด (มหาชน)

ประเภทธุรกิจ : ธนาคารพาณิชย์

(หน่วย : ล้านบาท)

  -------------------------- ----------- -------- ----------- -------- ----------- --------
  โครงสร้างรายได้              2551                 2550                 2549        

                             จำนวนเงิน    ร้อยละ    จำนวนเงิน    ร้อยละ    จำนวนเงิน    ร้อยละ

  รายได้ดอกเบี้ยและเงินปันผล      33,948.00   -        34,278.00   -        34,676.00   -

  รายได้ดอกเบี้ยและเงินปันผลสุทธิ   15,478.00   78.34    7,454.00    58.05    11,862.00   73.91
  ⁽¹⁾                                                                              

  รายได้ที่มิใช่ดอกเบี้ย            4,279.00    21.66    5,387.00    41.95    4,188.00    26.09

  รวมรายได้                   19,757.00   100.00   12,841.00   100.00   16,050.00   100.00
  -------------------------- ----------- -------- ----------- -------- ----------- --------

2) บริษัท อยุธยา แคปปิตอล ลีส จำกัด (จดทะเบียนจัดตั้งเมื่อวันที่ 27 ธันวาคม 2549)

ประเภทธุรกิจ : ธุรกิจการเงิน (สินเชื่อรถยนต์)

โครงสร้างผู้ถือหุ้น : ธนาคารถือหุ้นร้อยละ 99.99

(หน่วย : ล้านบาท)

  -------------------------- ---------- ---------- ---------- -------- ---------- --------
  โครงสร้างรายได้              2551                  2550                2549       

                             จำนวนเงิน   ร้อยละ      จำนวนเงิน   ร้อยละ    จำนวนเงิน   ร้อยละ

  รายได้ดอกเบี้ยและเงินปันผล      1,591.50   -          465.00     -        1.00       100.00

  รายได้ดอกเบี้ยและเงินปันผลสุทธิ   (101.80)   (142.78)   18.80      33.33    1.00       100.00
  ⁽²⁾                                                                             

  รายได้ที่มิใช่ดอกเบี้ย            173.10     242.78     37.60      66.67    -          -

  รวมรายได้                   71.30      100.00     56.40      100.00   1.00       100.00
  -------------------------- ---------- ---------- ---------- -------- ---------- --------

3) บริษัท บริหารสินทรัพย์กรุงศรีอยุธยา จำกัด

ประเภทธุรกิจ : ธุรกิจการเงิน (บริหารสินทรัพย์)

โครงสร้างผู้ถือหุ้น : ธนาคารถือหุ้นร้อยละ 99.99

(หน่วย : ล้านบาท)

  -------------------------- ---------- --------- ---------- ---------- ------------ ---------
  โครงสร้างรายได้              2551                 2550                  2549         

                             จำนวนเงิน   ร้อยละ     จำนวนเงิน   ร้อยละ      จำนวนเงิน     ร้อยละ

  รายได้ดอกเบี้ยและเงินปันผล      428.00     -         508.70     -          603.60       -

  รายได้ดอกเบี้ยและเงินปันผลสุทธิ   (198.70)   (51.76)   (565.90)   (117.07)   (4,626.60)   151.53
  ⁽¹⁾                                                                                

  รายได้ที่มิใช่ดอกเบี้ย            582.60     151.76    1,049.30   217.07     1,573.30     (51.53)

  รวมรายได้                   383.90     100.00    483.40     100.00     (3,053.30)   100.00
  -------------------------- ---------- --------- ---------- ---------- ------------ ---------

4) บริษัทหลักทรัพย์จัดการกองทุน อยุธยา จำกัด

ประเภทธุรกิจ : ธุรกิจการเงิน (จัดการกองทุน)

โครงสร้างผู้ถือหุ้น : ธนาคารถือหุ้นร้อยละ 99.99

(หน่วย : ล้านบาท)

  ------------------------- ---------- -------- ---------- -------- ---------- --------
  โครงสร้างรายได้             2551                2550                2549       

                            จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  รายได้ค่าธรรมเนียมและบริการ   358.60     98.82    341.70     98.59    246.20     98.09

  รายได้อื่น                   4.30       1.18     4.90       1.41     4.80       1.91

  รวมรายได้                  362.90     100.00   346.60     100.00   251.00     100.00
  ------------------------- ---------- -------- ---------- -------- ---------- --------

5) บริษัท อยุธยา แฟ็กเตอริง จำกัด (จดทะเบียนจัดตั้งเมื่อวันที่ 1 กุมภาพันธ์ 2550)

ประเภทธุรกิจ : ธุรกิจการเงิน (แฟ็กเตอริง)

โครงสร้างผู้ถือหุ้น : ธนาคารถือหุ้นร้อยละ 99.99

(หน่วย : ล้านบาท)

  -------------------------- ---------- -------- ---------- -------- ---------- -------
  โครงสร้างรายได้              2551                2550                2549       

                             จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  รายได้ดอกเบี้ยและเงินปันผล      74.30      -        4.60       -        -          -

  รายได้ดอกเบี้ยและเงินปันผลสุทธิ   31.60      57.98    1.80       46.15    -          -
  ⁽²⁾                                                                           

  รายได้ที่มิใช่ดอกเบี้ย            22.90      42.02    2.10       53.85    -          -

  รวมรายได้                   54.50      100.00   3.90       100.00   -          -
  -------------------------- ---------- -------- ---------- -------- ---------- -------

6) บริษัท อยุธยา ดีเวลลอปเม้นท์ ลีสซิ่ง จำกัด

ประเภทธุรกิจ : ธุรกิจการเงิน (ลีสซิ่งและเช่าซื้อ)

โครงสร้างผู้ถือหุ้น : ธนาคารถือหุ้นร้อยละ 99.99

(หน่วย : ล้านบาท)

  -------------------------- ---------- -------- ---------- -------- ---------- --------
  โครงสร้างรายได้              2551                2550                2549       

                             จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  รายได้ดอกเบี้ยและเงินปันผล      451.20     -        389.20     -        318.90     -

  รายได้ดอกเบี้ยและเงินปันผลสุทธิ   235.90     64.81    132.40     51.52    118.40     52.79
  ⁽²⁾                                                                           

  รายได้ที่มิใช่ดอกเบี้ย            128.10     35.19    124.60     48.48    105.90     47.21

  รวมรายได้                   364.00     100.00   257.00     100.00   224.30     100.00
  -------------------------- ---------- -------- ---------- -------- ---------- --------

7) บริษัท อยุธยา เช่าซื้อ จำกัด (จดทะเบียนจัดตั้งเมื่อวันที่ 24 มกราคม 2551)

ประเภทธุรกิจ : ธุรกิจการเงิน (สินเชื่อเช่าซื้อรถยนต์มือสองแบบ

Sale and Lease Back กับบุคคลธรรมดา)

โครงสร้างผู้ถือหุ้น : ธนาคารถือหุ้นร้อยละ 99.99

(หน่วย : ล้านบาท)

  -------------------------- ---------- -------- ---------- ------- ---------- -------
  โครงสร้างรายได้              2551                2550               2549       

                             จำนวนเงิน   ร้อยละ    จำนวนเงิน   ร้อยละ   จำนวนเงิน   ร้อยละ

  รายได้ดอกเบี้ยและเงินปันผล      895.20     -        -          -       -          -

  รายได้ดอกเบี้ยและเงินปันผลสุทธิ   487.90     74.24    -          -       -          -
  ⁽²⁾                                                                          

  รายได้ที่มิใช่ดอกเบี้ย            169.30     25.76    -          -       -          -

  รวมรายได้                   657.20     100.00   -          -       -          -
  -------------------------- ---------- -------- ---------- ------- ---------- -------

8) บริษัท อยุธยา แคปปิตอล ออโต้ ลีส จำกัด (มหาชน)

ประเภทธุรกิจ : ธุรกิจการเงิน (สินเชื่อรถยนต์)

โครงสร้างผู้ถือหุ้น : ธนาคารถือหุ้นร้อยละ 99.99

(หน่วย : ล้านบาท)

  -------------------------- ---------- -------- ---------- -------- ----------- --------
  โครงสร้างรายได้              2551                2550                2549        

                             จำนวนเงิน   ร้อยละ    จำนวนเงิน   ร้อยละ    จำนวนเงิน    ร้อยละ

  รายได้ดอกเบี้ยและเงินปันผล      6,789.70   -        9,888.90   -        10,518.30   -

  รายได้ดอกเบี้ยและเงินปันผลสุทธิ   3,736.80   91.14    6,075.50   74.26    6,180.20    81.18
  ⁽²⁾                                                                            

  รายได้ที่มิใช่ดอกเบี้ย            363.40     8.86     2,105.70   25.74    1,432.40    18.82

  รวมรายได้                   4,100.20   100.00   8,181.20   100.00   7,612.60    100.00
  -------------------------- ---------- -------- ---------- -------- ----------- --------

9) บริษัท อยุธยา ออโต้ ลีส จำกัด (มหาชน)

ประเภทธุรกิจ : ธุรกิจการเงิน (ธุรกิจสินเชื่อรถยนต์)

โครงสร้างผู้ถือหุ้น : ธนาคารถือหุ้นร้อยละ 99.55

(หน่วย : ล้านบาท)

  -------------------------- ---------- -------- ---------- -------- ---------- --------
  โครงสร้างรายได้              2551                2550                2549       

                             จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  รายได้ดอกเบี้ยและเงินปันผล      536.90     -        843.10     -        929.30     -

  รายได้ดอกเบี้ยและเงินปันผลสุทธิ   397.80     81.08    248.00     78.28    188.50     62.92
  ⁽¹⁾                                                                           

  รายได้ที่มิใช่ดอกเบี้ย            92.80      18.92    68.80      21.72    111.10     37.08

  รวมรายได้                   490.60     100.00   316.80     100.00   299.60     100.00
  -------------------------- ---------- -------- ---------- -------- ---------- --------

10) บริษัทหลักทรัพย์ กรุงศรีอยุธยา จำกัด (มหาชน)

ประเภทธุรกิจ : ธุรกิจการเงิน (ธุรกิจหลักทรัพย์)

โครงสร้างผู้ถือหุ้น : ธนาคารถือหุ้นร้อยละ 86.33

(หน่วย : ล้านบาท)

  -------------------------- ---------- -------- ---------- -------- ---------- --------
  โครงสร้างรายได้              2551                2550                2549       

                             จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  รายได้ค่านายหน้า              286.40     79.42    338.80     73.44    362.10     78.70
  ค่าธรรมเนียมและบริการ                                                            

  กำไร (ขาดทุน) จากเงินลงทุน    27.50      7.63     82.50      17.89    60.50      13.15

  รายได้อื่น                    46.70      12.95    40.00      8.67     37.50      8.15

  รวมรายได้                   360.60     100.00   461.30     100.00   460.10     100.00
  -------------------------- ---------- -------- ---------- -------- ---------- --------

11) บริษัท บัตรกรุงศรีอยุธยา จำกัด

ประเภทธุรกิจ : ธุรกิจการเงิน (บัตรเครดิตและสินเชื่อบุคคล)

โครงสร้างผู้ถือหุ้น : ธนาคารถือหุ้นร้อยละ 49.99

(หน่วย : ล้านบาท)

  ------------------------ ---------- -------- ---------- -------- ---------- --------
  โครงสร้างรายได้            2551                2550                2549       

                           จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  รายได้ดอกเบี้ย              2,266.90   71.40    2,264.00   67.05    2,161.10   69.77

  รายได้ที่มิใช่ดอกเบี้ย          907.90     28.60    1,112.40   32.95    936.20     30.23

  รวมรายได้                 3,174.80   100.00   3,376.40   100.00   3,097.30   100.00
  ------------------------ ---------- -------- ---------- -------- ---------- --------

(ค) กลุ่มธุรกิจสนับสนุน

1) บริษัท สยามเรียลตี้แอนด์เซอร์วิส จำกัด

ประเภทธุรกิจ : ธุรกิจสนับสนุน (บริการรถยนต์เช่าและจัดหาบุคลากร)

โครงสร้างผู้ถือหุ้น : ธนาคารถือหุ้นร้อยละ 99.99

(หน่วย : ล้านบาท)

  ------------------------ ---------- -------- ---------- -------- ---------- --------
  โครงสร้างรายได้            2551                2550                2549       

                           จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  รายได้ค่าเช่ารถยนต์          211.80     33.70    228.00     37.22    215.20     37.77

  รายได้ค่าบริการ             357.30     56.86    337.30     55.06    301.10     52.84

  รายได้อื่น                  59.30      9.44     47.30      7.72     53.50      9.39

  รวมรายได้                 628.40     100.00   612.60     100.00   569.80     100.00
  ------------------------ ---------- -------- ---------- -------- ---------- --------

2) บริษัท สำนักงานกฎหมายกรุงศรีอยุธยา จำกัด

ประเภทธุรกิจ : ธุรกิจสนับสนุน (บริการด้านกฎหมาย)

โครงสร้างผู้ถือหุ้น : ธนาคารถือหุ้นร้อยละ 99.99

(หน่วย : ล้านบาท)

  ------------------------ ---------- -------- ---------- -------- ---------- --------
  โครงสร้างรายได้            2551                2550                2549       

                           จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  รายได้จากการดำเนินงาน      -          -        175.00     98.93    149.30     99.73

  รายได้อื่น                  0.04       100.00   1.90       1.07     0.40       0.27

  รวมรายได้                 0.04       100.00   176.90     100.00   149.70     100.00
  ------------------------ ---------- -------- ---------- -------- ---------- --------

หมายเหตุ ข้อมูลปี 2551 เป็นข้อมูลจากงบการเงินที่ยังไม่ได้ผ่านการตรวจสอบจากผู้สอบบัญชี

⁽¹⁾ หมายถึง
รายได้ดอกเบี้ยและเงินปันผลสุทธิหลังหักหนี้สูญและหนี้สงสัยจะสูญและขาดทุนจากการปรับโครงสร้างหนี้

⁽²⁾ หมายถึง รายได้ดอกเบี้ยและเงินปันผลหักดอกเบี้ยจ่ายและหนี้สูญและหนี้สงสัยจะสูญ

(4) เป้าหมายการดำเนินธุรกิจในอนาคต

ในปี 2551 ธนาคารบรรลุความสำเร็จในการสร้างความเติบโต
ทั้งจากการขยายธุรกิจตามปกติและการเข้าซื้อกิจการ
ส่งผลให้โครงสร้างสินเชื่อของธนาคารประกอบด้วย ลูกค้าธุรกิจขนาดใหญ่
ลูกค้าธุรกิจขนาดกลางและขนาดย่อม และลูกค้าบุคคลมีสัดส่วนที่สมดุลยิ่งขึ้น
ธนาคารซึ่งให้บริการทางการเงินครบวงจร
ได้ตั้งเป้าหมายจะเพิ่มสัดส่วนสินเชื่อเพื่อลูกค้ารายย่อยหรือลูกค้าบุคคลขึ้นเป็นร้อยละ 50
ของสินเชื่อรวมในระยะปานกลาง คือ ภายในสิ้นปี 2553
เพื่อให้ธนาคารมีโครงสร้างสินเชื่อที่กระจายความเสี่ยงดีขึ้น
ตามปริมาณลูกค้าสินเชื่อที่ขยายตัวมากขึ้น
ขณะเดียวกันเป็นการขยายสัดส่วนสินเชื่อที่ให้ผลตอบแทนสูงเพิ่มขึ้นด้วย

ธนาคารมีแผนการดำเนินธุรกิจที่คงนโยบายการให้บริการทางการเงินที่ครบวงจร
โดยให้บริการผ่านธนาคารโดยตรง และผ่านกลุ่มบริษัทในเครือ สำหรับในปี 2552
ธนาคารกำหนดเป้าหมายและแผนธุรกิจ ดังนี้

 ดำเนินนโยบายการเติบโต โดยการขับเคลื่อนจาก 4 ธุรกิจหลัก คือ
ธุรกิจการเงินเพื่อลูกค้าธุรกิจขนาดใหญ่ ธุรกิจการเงินเพื่อลูกค้าธุรกิจขนาดกลางและขนาดย่อม
(SME) ธุรกิจการเงินเพื่อลูกค้ารายย่อยหรือลูกค้าบุคคล และธุรกิจการลงทุนและบริหารเงิน
ซึ่งครอบคลุมทั้งแผนการขยายธุรกิจจากภายในตามปกติ และการเข้าซื้อกิจการ
โดยฐานะเงินกองทุนของธนาคารที่ยังอยู่ในระดับที่แข็งแกร่ง
จะเอื้อให้ธนาคารมีโอกาสเข้าซื้อกิจการที่เห็นว่าสามารถเพิ่มมูลค่าได้เข้ามาเพิ่มเติม
หลังจากที่ธนาคารได้ดำเนินการเข้าซื้อหุ้นของบริษัท จีอี แคปปิตอล ออโต้ ลีส จำกัด (มหาชน)
(GECAL) สำเร็จลุล่วงในเดือนกุมภาพันธ์ 2551 ทั้งนี้
เพื่อให้สามารถใช้ประโยชน์จากเงินกองทุนที่มีอยู่ให้สร้างผลตอบแทนที่ดีที่สุดแก่ผู้ถือหุ้น

 โดยทั่วไปธนาคารตั้งเป้าการเติบโตของสินเชื่อ อิงอัตราการเติบโตของเศรษฐกิจ (GDP)
ของประเทศ โดยกำหนดระดับการเติบโตแตกต่างกันไปตามกลุ่มลูกค้า อย่างไรก็ตาม ในปี 2522
ธนาคารคาดการณ์ว่าภาวะเศรษฐกิจโดยรวมจะชะลอตัวลงจากปีก่อน
โดยอัตราการเติบโตของเศรษฐกิจจะหดตัวร้อยละ -1.5 ถึง -0.3
สาเหตุสำคัญมาจากการชะลอตัวลงอย่างมากของเศรษฐกิจโลกและของประเทศคู่ค้าสำคัญ อาทิ
สหรัฐอเมริกา ประเทศในยุโรป และญี่ปุ่น อันเป็นผลมาจากวิกฤตการณ์ทางการเงินโลก
ซึ่งส่งผลกระทบต่อเศรษฐกิจไทย โดยเฉพาะส่งผลให้การส่งออกชะลอตัวรุนแรง
การท่องเที่ยวขยายตัวต่ำ กอปรกับสถานการณ์ทางการเมืองในประเทศที่ยังมีความไม่แน่นอน
ส่งผลต่อความเชื่อมั่นในการลงทุนและการบริโภคภายในประเทศ ดังนั้น
ธนาคารจะพิจารณาการขยายสินเชื่อที่เหมาะสมกับภาวะการณ์โดยรวม
พร้อมกับพิจารณาโอกาสที่จะเติบโตจากการเข้าซื้อกิจการ (Inorganic Growth)
เพื่อชดเชยการชะลอตัวของการเติบโตจากฐานธุรกิจที่มีอยู่ตามปกติ

 การขยายธุรกิจสำหรับกลุ่มลูกค้าธุรกิจนั้น
ธนาคารจะมุ่งเน้นภาคธุรกิจที่ยังมีศักยภาพดีและมีโอกาสขยายตัว อาทิ โครงการสาธารณูปโภค
การท่องเที่ยวในบางพื้นที่ และการบริการด้านสุขภาพ สินค้าเกษตรแปรรูปและอาหาร
โครงการพลังงานทดแทน เป็นต้น สำหรับลูกค้ารายย่อย ธนาคารมุ่งเน้นบริการสินเชื่อเพื่อ
ที่อยู่อาศัย สินเชื่อบุคคล สินเชื่อเช่าซื้อรถยนต์ สินเชื่อบัตรเครดิต
บริการด้านการประกันชีวิตและประกันภัยผ่านธนาคาร และบริการบริหารความมั่งคั่ง (Wealth
Management) ซึ่งให้คำแนะนำด้านการลงทุนแก่ลูกค้าบุคคล
รายใหญ่ของธนาคาร

 ธนาคารกำหนดแผนการบริหารสภาพคล่อง
ให้ธนาคารมีโครงสร้างด้านแหล่งเงินทุนที่สัมพันธ์กับโครงสร้างเงินให้สินเชื่อ
โดยจะหาเงินฝากเพิ่มให้สอดคล้องกับการเติบโตของสินเชื่อ
เพื่อคงระดับสัดส่วนสินเชื่อต่อเงินฝากรวมหุ้นกู้ไม่ด้อยสิทธิไว้ที่ระดับประมาณร้อยละ 92
และจะพิจารณาใช้ช่องทางตลาดทุน เช่น การออกหุ้นกู้
เพื่อเป็นแหล่งเงินทุนเพิ่มเติมตามความเหมาะสมกับโครงสร้างสินเชื่อของธนาคารด้วย

 นอกเหนือจากการขยายรายได้จากธุรกิจหลักคือการให้สินเชื่อแล้ว
ธนาคารยังจะแสวงหารายได้จากค่าธรรมเนียมและบริการเพิ่ม
โดยผ่านเครือข่ายการขายของธนาคาร ได้แก่ สาขา เครื่องเอทีเอ็ม
และจุดแลกเปลี่ยนเงินตราต่างประเทศ รวมถึงการสนับสนุนการ cross-sell
บริการของบริษัทในเครือ เพื่อให้บริการลูกค้าได้อย่างครบวงจรยิ่งขึ้น
ในขณะเดียวกันก็เป็นช่องทางการเพิ่มรายได้ค่าธรรมเนียมให้ธนาคารอีกด้วย

 ธนาคารจะยังคงออกผลิตภัณฑ์ใหม่ ๆ ที่ตอบสนองความต้องการของลูกค้าอย่างต่อเนื่อง
รวมทั้งให้ความสำคัญกับประสิทธิภาพในการขายผลิตภัณฑ์ ความพร้อมของบุคลากรและระบบต่าง ๆ
ซึ่งเป็นส่วนสำคัญที่จะสนับสนุนงานขาย รวมทั้งสนับสนุนการดำเนินธุรกิจด้านรายย่อย เช่น Data
Warehouse, Relationship Management (RM) เป็นต้น

 ธนาคารมีแผนที่จะควบคุมการเกิดสินเชื่อด้อยคุณภาพ (NPL) และเร่งแก้ไข NPL ที่มีอยู่
หลังจากที่ได้ขาย NPL ให้แก่บุคคลภายนอกไปแล้วรวมประมาณ 18,000 ล้านบาท
ในช่วงตั้งแต่ปลายปี 2550 จนถึงสิ้นปี 2551 โดยในปี 2552
ธนาคารก็จะยังคงมุ่งเน้นที่จะดำเนินการขาย NPL ที่มีค้างอยู่อย่างต่อเนื่อง
พร้อมกับตั้งเป้าหมายการขายสินทรัพย์รอการขาย (NPA) อย่างต่อเนื่องเช่นกัน

 เพื่อบรรลุเป้าหมายธุรกิจที่วางไว้ ธนาคารมีแผนเพิ่มประสิทธิภาพในการบริหารจัดการ
โดยการปรับปรุงเครื่องมือและกระบวนการในการอำนวยสินเชื่อให้มีประสิทธิภาพมากขึ้น
พร้อมทั้งมุ่งพัฒนาระบบเทคโนโลยีสารสนเทศต่าง ๆ
และส่งเสริมพัฒนาการเรียนรู้ของพนักงานในด้านต่าง ๆ อย่างต่อเนื่อง
เพื่อให้พนักงานตระหนักถึงความสำคัญในการให้บริการลูกค้า
และสามารถให้บริการที่เป็นเลิศแก่ลูกค้าของธนาคาร